۱۴۴۶-۳-۲۲ تاریخ ۲۴ ساعته خبرونه تېرو ۲۴ ساعتونو کې د سرې میاشتې د فعالیتونو خبرونه: هرات: د کهسان ولسوالۍ اړوند په ۴۰ مختلفو کلیو کې د وچکالۍ له امله زیانمنو شویو ۲۰۰۰ بزګرانو سره په ټولیزه توګه د شپېته میلیونه (۶۰،۰۰۰،۰۰۰) افغانیو د نغدی مرستې لړۍ، د افغانی سرې میاشتې د سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور په لاس پیل شوه. زابل: د شهر صفا ولسوالۍ په ملا عالم کلی کې د اور لګېدنې له امله له یوې زیانمنې شوې کورنۍ سره د یوې خېمې او ۱۰ کمپلو مرسته ترسره شوه. ننګرهار: پچیرآګام ولسوالۍ کې له ۲۰۰۰ تثبیت شویو اړمنو او بېوزلو کورنیو سره په ټولیزه توګه د شپېته میلیونه (۶۰،۰۰۰،۰۰۰) افغانیو د نغدی مرستې لړۍ، د افغانی سرې میاشتې د مرستیال ښاغلی حافظ عزیز الرحمن په لاس پیل شوه. هلمند: ښوونیز مرکز کې د انګلیسی برخې له ۳۰ تنو زده کوونکو څخه آزموینه واخیستل شوه. پکتیا: جانیخېلو ولسوالۍ کې ۴۲ تنو نویو غړو ته د جلب او جذب په موخه غونډه ترسره شوه.